อัตราภาษี SMEs
รัฐได้สนับสนุนส่งเสริม SMEs หลายรูปแบบ รวมทั้งมาตรการด้านภาษีอากรให้แก่บริษัทฯ ที่มีทุนจดทะเบียนชำระแล้วในวันสุดท้ายของรอบระยะเวลาบัญชีไม่เกิน 5&nbsp; ล้านบาท และมีรายได้จากการขายสินค้าและให้บริการไม่เกิน 30&nbsp; ล้านบาท (พระราชกฤษฎีกาออกตามความในประมวลรัษฎากร ฉบับที่&nbsp; 530) โดยยกเว้นภาษีของกำไรสุทธิ 3 แสนบาทแรก จัดเก็บภาษีอัตราร้อยละ 15 ของกำไรสุทธิที่เกิน 3 แสนบาท แต่ไม่เกิน 3 ล้านบาท และจัดเก็บภาษีอัตราร้อยละ 20&nbsp; ของกำไรสุทธิที่เกิน 3 ล้านบาท ขึ้นไป
29 เม.ย. 2559

รัฐได้สนับสนุนส่งเสริม SMEs หลายรูปแบบ รวมทั้งมาตรการด้านภาษีอากรให้แก่บริษัทฯ ที่มีทุนจดทะเบียนชำระแล้วในวันสุดท้ายของรอบระยะเวลาบัญชีไม่เกิน 5  ล้านบาท และมีรายได้จากการขายสินค้าและให้บริการไม่เกิน 30  ล้านบาท (พระราชกฤษฎีกาออกตามความในประมวลรัษฎากร ฉบับที่  530) โดยยกเว้นภาษีของกำไรสุทธิ 3 แสนบาทแรก จัดเก็บภาษีอัตราร้อยละ 15 ของกำไรสุทธิที่เกิน 3 แสนบาท แต่ไม่เกิน 3 ล้านบาท และจัดเก็บภาษีอัตราร้อยละ 20  ของกำไรสุทธิที่เกิน 3 ล้านบาท ขึ้นไป
ปัจจุบันรัฐได้ออกกฎหมายยกเว้นและลดอัตราภาษีเงินได้นิติบุคคลให้แก่บริษัทฯ ที่มีทุนจดทะเบียนชำระแล้วในวันสุดท้ายของรอบระยะเวลาบัญชีไม่เกิน 5 ล้านบาท และมีรายได้จากการขายสินค้าและให้บริการไม่เกิน 30  ล้านบาท  สรุปได้ ดังนี้
l ลดอัตราภาษีเงินได้นิติบุคคล ตามพระราชกฤษฎีกา ฉบับที่ 603 (ยกเลิก มาตรา 6 ของพระราชกฤษฎีกา ฉบับที่ 530)  ให้จัดเก็บภาษี
- อัตราร้อยละ 10 ของกำไรสุทธิ ส่วนที่เกิน 3 แสนบาท สำหรับรอบระยะเวลาบัญชีที่เริ่มในหรือหลังวันที่  1 ม.ค. 2558  แต่ไม่เกินวันที่  31  ธ.ค. 2559
- อัตราร้อยละ  15  ของกำไรสุทธิ ส่วนที่เกิน 3 แสนบาท แต่ไม่เกิน 3 ล้านบาท และร้อยละ  20 ของกำไรสุทธิส่วนที่เกิน 3 ล้านบาทขึ้นไป สำหรับรอบระยะเวลาบัญชีที่เริ่มในหรือหลังวันที่  1 ม.ค. 2560  เป็นต้นไป
(กำไรสุทธิ 3  แสนบาทแรก ยกเว้นภาษีตามพระราชกฤษฎีกา ฉบับที่  530)
l ยกเว้นภาษีเงินได้นิติบุคคล  ตามพระราชกฤษฎีกา ฉบับที่ 602 ยกเว้นภาษีเงินได้นิติบุคคล สำหรับกำไรสุทธิ เป็นระยะเวลา  5 รอบระยะเวลาบัญชี นับแต่วันถัดจากวันที่ได้รับอนุมัติจากอธิบดี
 บริษัทฯ ที่ได้รับยกเว้นภาษี  ต้องมีคุณสมบัติและเป็นไปตามหลักเกณฑ์และเงื่อนไข ดังนี้
- จดทะเบียนจัดตั้งขึ้นตั้งแต่วันที่ 1 ต.ค. 2558-31 ธ.ค. 2559
- มีรายได้จากการขายสินค้าและการให้บริการของกิจการที่ประกอบอุตสาหกรรมเป้าหมายหรือรายได้เกี่ยวเนื่องกับการประกอบกิจการ อย่างใดอย่างหนึ่งหรือรวมกันไม่น้อยกว่าร้อยละ 80 ของรายได้ทั้งหมดในรอบระยะเวลาบัญชีนั้น
- ยื่นคำร้องขอและได้รับอนุมัติจากอธิบดี ทั้งนี้ ตามหลักเกณฑ์ฯ ที่อธิบดีประกาศกำหนด
- ไม่ใช้สิทธิยกเว้นภาษีเงินได้นิติบุคคลตามกฎหมายว่าด้วยการส่งเสริมการลงทุน
l ยกเว้นและลดอัตราภาษีเงินได้นิติบุคคล  ตามพระราชกฤษฎีกา ฉบับที่ 595 ให้ยกเว้น
ภาษีเงินได้นิติบุคคล ให้แก่บริษัทฯ ซึ่งจัดตั้งขึ้นก่อนวันที่ 1 ม.ค. 2559 สำหรับกำไรสุทธิ ดังนี้
- ยกเว้นภาษีสำหรับกำไรสุทธิ สำหรับรอบระยะเวลาบัญชีที่เริ่มในหรือหลังวันที่ 1 ม.ค. 2559  แต่ไม่เกินวันที่ 31  ธ.ค. 2559
- ยกเว้นภาษีสำหรับกำไรสุทธิ ส่วนที่ไม่เกิน 3 แสนบาทแรก สำหรับรอบระยะเวลาบัญชีที่เริ่มในหรือหลังวันที่1 ม.ค. 2560 แต่ไม่เกินวันที่ 31 ธ.ค. 2560
- จัดเก็บภาษีอัตราร้อยละ 10 สำหรับกำไรสุทธิส่วนที่เกิน  3 แสนบาท สำหรับรอบระยะเวลาบัญชีที่เริ่มในหรือหลังวันที่ 1 ม.ค. 2560 แต่ไม่เกินวันที่ 31 ธ.ค. 2560
(บริษัทฯ ที่จะได้รับสิทธิลดอัตราและยกเว้นภาษี ต้องจดแจ้งเป็นผู้ประกอบการตามกฎหมายว่าด้วยการยกเว้นและสนับสนุนการปฏิบัติการเกี่ยวกับภาษีอากรตามประมวลรัษฎากร และไม่ถูกเพิกถอนการได้รับยกเว้นตามกฎหมายว่าด้วยการยกเว้นและสนับสนุนการปฏิบัติการเกี่ยวกับภาษีอากรตามประมวลรัษฎากร)
สิทธิยกเว้นและลดอัตราภาษีเงินได้นิติบุคคล สำหรับ SMEs สามารถศึกษาเพิ่มเติมได้จาก www.rd.go.th
สวัสดีครับ